मैले ‘पुल’का रूपमा मात्र काम गर्ने हो । बस्ती बसाल्नुअघि हामीले पञ्चशीलका आधारमा एउटा आचारसंहिता बनायौँ । हत्या नगर्ने, चोरी नगर्ने, झूट नबोल्ने, परस्त्रीगमन/परपुरुषगमन नगर्ने र मादक पदार्थ सेवन नगर्ने । यो नियमको पालनाले सफल बनायो । यसमध्ये सबैभन्दा पछिल्लो बुँदालाई बढी जोड दियौँ । किनभने, समाजमा धेरै समस्या मादक पदार्थ सेवनका कारण आउने गर्छन् । यसलाई कडाइका साथ पालना गरेपछि अन्य कुरा स्वत: हुन्छ । त्यो हाम्रो अनुभवले सिद्ध गरिदियो ।
